**LĒMUMS**

Liepājā

|  |  |
| --- | --- |
| 2022.gada 3.martā |  Nr.79/4(prot. Nr.4, 1.§) |

Par parakstu vākšanas vietu

noteikšanu

Liepājas valstspilsētas pašvaldībā 2022.gada 22.februārī saņemts Centrālās vēlēšanu komisijas 2022.gada 22.februāra rīkojums Nr.6 “Par parakstu vākšanas vietu un darba laika noteikšanu”, lai nodrošinātu parakstu vākšanu tautas nobalsošanas ierosināšanai par apturētā likuma “Grozījumi Likumā par ostām” atcelšanu.

Atbilstoši likuma “Par Centrālo vēlēšanu komisiju” 5.pantam, Centrālās vēlēšanu komisijas rīkojumi ir jāievēro visām vēlēšanu komisijām, kā arī valsts un pašvaldību institūcijām un to amatpersonām.

Saskaņā ar likuma “Par tautas nobalsošanu, likumu ierosināšanu un Eiropas pilsoņu iniciatīvu” 7.panta pirmo un otro daļu, pašvaldības domes kompetencē ietilpst noteikt vietas, kurās balsstiesīgie vēlētāji var parakstīties parakstu vākšanas lapās, ievērojot, ka parakstu vākšanas vietas katrā pašvaldībā iekārtojamas ar tādu aprēķinu, lai uz 10 000 vēlētāju būtu vismaz viena parakstu vākšanas vieta.

Ievērojot minēto un pamatojoties uz likuma “Par tautas nobalsošanu, likumu ierosināšanu un Eiropas pilsoņu iniciatīvu” 7.panta pirmo un otro daļu, likuma “Par pašvaldībām” 21.panta pirmās daļas 25.punktu, Liepājas valstspilsētas pašvaldības dome **nolemj:**

1. Parakstu vākšanai tautas nobalsošanas ierosināšanai par apturētā likuma “Grozījumi Likumā par ostām” atcelšanu, iekārtot Liepājā piecas parakstu vākšanas vietas:

1.1. Liepājas pilsētas pašvaldības iestādes “Liepājas pilsētas Domes Sociālais dienests” Sociālajā dzīvojamā mājā, Ģenerāļa Baloža ielā 1;

1.2. Liepājas 7.vidusskolā, Celmu ielā 6;

1.3. Liepājas Latviešu biedrības namā, Rožu laukumā 5/6;

1.4. Liepājas 8.vidusskolā, Dunikas ielā 9/11;

1.5. Liepājas Liedaga vidusskolā, Liedaga ielā 5.

2. Uzdot Liepājas pilsētas pašvaldības iestādes “Liepājas pilsētas pašvaldības administrācija” Sabiedrisko attiecību un mārketinga daļai organizēt likuma “Par tautas nobalsošanu, likumu ierosināšanu un Eiropas pilsoņu iniciatīvu” 7.panta piektajā daļā noteikto paziņošanas un publicitātes pasākumu nodrošināšanu.

3. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētāja birojam, Centrālajai vēlēšanu komisijai, Liepājas valstspilsētas pašvaldības Vēlēšanu komisijai, Sabiedrisko attiecību un mārketinga daļai |